Алкей
На река Хебър

Превод от старогръцки: Борислав Георгиев, 1970

chitanka.info

О, Еброс, Еброс[1],

най-красивата река си ти —

при Енос[2] ти се вливаш

в пурпурното море,

минавайки с водите си

пряко тракийските земи

(със тучните ливади за конете).

О Еброс, Еброс, тебе чествуват

и многобройните момичета:

и с нежните ръце

те като в благотворно миро

измиват в твоите води

бедрата си красиви.

[1] Хебър, Еброс — днешната наша река Марица. ↑

[2] Енос — град на тракийското крайбрежие на егейско море, близо до устието на р. Хебър. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.